b'\n_START_ARTICLE_\nPaksis\n_START_PARAGRAPH_\nPaksis (gr. \xce\xa0\xce\xb1\xce\xbe\xce\xbf\xce\xaf\xc2\xa0= Paksis) yra ma\xc5\xbeiausia Jonijos sal\xc5\xb3 grup\xc4\x97. Graiki\xc5\xa1kai Paksis yra daugiskaita ir rei\xc5\xa1kia sal\xc5\xb3 darin\xc4\xaf, kuri\xc5\xb3 did\xc5\xbeiausios yra Paksas ir Antipaksas (gretima sala garsi savo vynu ir dviem i\xc5\xa1 gra\xc5\xbeiausi\xc5\xb3 papl\xc5\xabdimi\xc5\xb3 Jonijos salose). Graik\xc5\xb3 mitologijoje salos atsirado, kai Poseidonas smog\xc4\x97 Kerkyrai savo tri\xc5\xa1akiu, kad jis ir jo \xc5\xbemona Amfitrit\xc4\x97 tur\xc4\x97t\xc5\xb3 ramyb\xc4\x97s.\n_START_SECTION_\nIstorija\n_START_PARAGRAPH_\nNors tikriausiai apgyvendinta nuo akmens am\xc5\xbeiaus, laikoma, kad finikie\xc4\x8diai yra pirmieji salos gyventojai. Pavadinimas tikriausiai kilo nuo Pax, o tai finikie\xc4\x8di\xc5\xb3 kalboje rei\xc5\xa1kia skal\xc5\xabn\xc4\x85._NEWLINE_Nuo II a. pr. m. e. sal\xc4\x85 vald\xc4\x97 rom\xc4\x97nai, o Bizantijos laikais ir viduram\xc5\xbeiais j\xc4\x85 nuolat puldin\xc4\x97jo piratai. Po \xc4\xafvairi\xc5\xb3 valdov\xc5\xb3, kuri\xc5\xb3 tarpe buvo ir kry\xc5\xbeiuo\xc4\x8diai, sala XIV a. pabaigoje atiteko Venecijos respublikai._NEWLINE_Per Napoleono karus Jonijos salas buvo u\xc5\xbe\xc4\x97m\xc4\x99 pranc\xc5\xabzai ir turk\xc5\xb3-rus\xc5\xb3 paj\xc4\x97gos. 1814 m. vasario 13 d. Paksis pasidav\xc4\x97 brit\xc5\xb3 paj\xc4\x97goms, o 1815 m. tapo Jonijos sal\xc5\xb3 jungtini\xc5\xb3 valstij\xc5\xb3 dalimi. 1864 m. drauge su kitomis Jonijos salomis Paksis atiteko Graikijos karalystei.'